b'\n_START_ARTICLE_\nRennebumartnan\n_START_PARAGRAPH_\nRennebumartnan (tidligere Bygdemartnan i Rennebu) er en martna p\xc3\xa5 Berk\xc3\xa5k i Rennebu som har blitt arrangert \xc3\xa5rlig en helg i august siden 1986. Martnan har i underkant av 20\xc2\xa0000 bes\xc3\xb8kende hvert \xc3\xa5r._NEWLINE_Rennebumartnan skriver at \xc2\xabI l\xc3\xb8pet av 25 \xc3\xa5r har Rennebumartnan utviklet seg til \xc3\xa5 bli en av Norges viktigste arenaer for salg og markedsf\xc3\xb8ring av husflid og h\xc3\xa5ndverk. Dette er en unik m\xc3\xb8teplass hvor over 150 norske h\xc3\xa5ndverkere presenterer sine produkter for et kj\xc3\xb8pesterkt publikum med sans for god kvalitet.\xc2\xbb De skriver videre at \xc2\xabRennebumartnan tilbyr ulike spesialutstillinger, h\xc3\xa5ndverksaktiviteter spesielt tilrettelagt for de yngste, og et rikholdig tilbud av kortreist mat. Daglig tilbys kulturarrangement av h\xc3\xb8y kvalitet, ulike konserter, foredrag og visninger. Alt dette er med p\xc3\xa5 \xc3\xa5 gi publikum de gode martnasopplevelsene. Rennebumartnan tilbyr ogs\xc3\xa5 flere kulturarrangement ogs\xc3\xa5 p\xc3\xa5 kveldstid.\xc2\xbb Martnan arrangeres i 2012 17.\xe2\x80\x9319. august._NEWLINE_Rennebumartnan ble til etter initiativ fra en arbeidsgruppe nedsatt av Rennebu N\xc3\xa6ringsforening. I gruppa satt Sivert Hansen, Alf Gunnes og Ingebrigt Bakk. Da martnan startet het den Bygdemartnan i Rennebu._NEWLINE_Arrangementet vant S\xc3\xb8r-Tr\xc3\xb8ndelag fylkes kulturpris i 2003. Arrang\xc3\xb8ren av martnen var initiativtaker til etableringen av Birka (senter for kunst og h\xc3\xa5ndverk) i 2003.'